**OBRAZLOŽENJE**

**ZA NACRT PRIJEDLOGA ZAKONA O IZMJENAMA I DOPUNAMA ZAKONA O OBVEZNOM ZDRAVSTVENOM OSIGURANJU**

Ovim zakonskim prijedlogom predlaže se uvođenje nove osnove za stjecanje statusa osigurane osobe u obveznom zdravstvenom osiguranju za osobe kojima je prestalo zaposlenje u institucijama, tijelima, uredima i agencijama Europske unije, uređivanje pitanja donošenja mjera zdravstvene zaštite iz obveznoga zdravstvenog osiguranja, uvođenje preventivnih zdravstvenih pregleda, povećanje iznosa sudjelovanja u troškovima zdravstvene zaštite za pojedine zdravstvene usluge te maksimalnog iznosa sudjelovanja osiguranih osoba u troškovima zdravstvene zaštite, uvođenje mogućnosti iznimnog upućivanja na liječenje osiguranih osoba neugovornim pružateljima zdravstvene zaštite u Republici Hrvatskoj, uvođenje liste lijekova, ortopedskih pomagala i drugih medicinskih proizvoda te dentalnih pomagala Hrvatskog zavoda za zdravstveno osiguranje (u daljnjem tekstu: Zavod) bez naznake osnovna, dopunska ili dodatna, povećava se dobna granica osiguranika za ostvarivanje prava na naknadu plaće za vrijeme privremene nesposobnosti za rad na teret sredstava Zavoda odnosno državnog proračuna, uređuju se izvori financiranja obveznoga zdravstvenog osiguranja te se uređuje ustrojstvo i djelokrug Zavoda.

Javno savjetovanja ovoga zakonskog prijedloga trajat će 15 dana radi osobito opravdanih državnih razloga, odnosno radi pravodobne provedbe Nacionalnog plana oporavka i otpornosti 2021. - 2026. (C5.1. R4 Osiguranje financijske održivosti zdravstvenog sustava).